वैश्विकरण और भारतीय अर्थव्‍यवस्‍था के खुलने के कारण हमारे निर्माण क्षेत्र को घरेलू बाजार के लिए वैश्विक रूप से प्रतिस्‍पर्धा करनी करनी होगी। इसके लिए अग्रणी प्रौद्योगिकी/गुणवत्‍ता और लागत लाभ के साथ अच्‍छे उत्‍पाद की आवश्‍यकता होगी। भारत के पास बड़ी और विविध और प्रशिक्षित मानव शक्ति है। डिजाइन, निर्माण के साथ आपेक्षित विषयों के ज्ञान को एकीकृत करने के लिए नए शैक्षिक कार्यक्रम के विकास की आवश्‍यकता है। इन आवश्‍यकताओं को पूरा करने के लिए, पंडित द्वा‍रिका प्रसाद मिशरा भारतीय सूचना प्रौद्योगिकी, अभिकल्‍पना एवं निर्माण संस्‍थान (आईआईआईटीडीएम), जबलपुर को 2005 में स्‍थापित किया गया। संस्‍थान ने एक उत्‍कृष्‍ट शैक्षिक संस्‍थान की परिकल्‍पना की है जो वैश्विक बाजार में भारतीय उत्‍पादों और निर्माण के प्रतियोगी लाभ को सुकर बनाएगा और प्रोत्‍साहित करेगा। संस्‍थान आधुनिक अवधारणाओं, प्रक्रियाओं, साधनों और वैश्विक उद्योग की प्रक्रियाओं का प्रयोग करते हुए उत्‍पाद जीवन चक्र प्रबंधन, डिजाइनिंग और निर्माण के क्षेत्र में शिक्षा और अनुसंधान हेतु अंतरविषयक संस्‍थान के रूप में कार्य करता है। यह ऑटोमोबाइल, एरोस्‍पेस और रक्षा, औद्योगिक मशीनरी, इंजीनियरिंग सेवाए, हाईटेक इलैक्‍ट्रॉनिक्‍स, उपभोक्‍ता सामग्री आदि जैसे विभिन्‍न क्षेत्रों में आवश्‍यकता को पूरा करेगा।